26 נובמבר, 2019

**המפגש השנתי של חברי סגל בני מיעוטים – מלגאי ניובאוור**

המפגש התקיים ב 26.11.2019 בחדר ישיבות, קומה 2, בבנין הסנט

דיון בנושא קידום בני מיעוטים בטכניון, סטודנטים וחברי סגל לכיוון לימודים מתקדמים ובכלל.

משתתפים חברי הנהלת הטכניון, מלגאי ניובאוור וחברי סגל מהמגזר הערבי. רשימה מלאה בנספח

**המנכ"ל פרופ' בועז גולני** ברך את הבאים. אני רוצה למסור לכך דרישת שלום מבני הזוג ניובאוור, אותם פגשתי בפילדלפיה יחד עם הנשיא פרופ' אורי סיון והסנק"מ פרופ' אלון וולף.

הם שבעי רמון מהתכנית לקליטת חברי סגל בני מיעוטים. הם מרגישים שהתכנית מהווה מגדלור עבורם יצרו תכניות דומות באוניברסיטאות אחרות. בטכניון התחלנו בתכנית במלגות לחברי סגל והמשכנו לתכנית דוקטורנטים.

המפגש השנתי הזה מתקיים על מנת לתת לחברי הסגל גישה ישירה להנהלה הבכירה של הטכניון ומאפשר להנהלה להעביר מסר דומה. ההסתכלות של הנהלת הטכניון על חברי הסגל בני מיעוטים היא שיוויונית וזהה לכל חברי הסגל והיא לפי ביצועיהם האישיים.

אני רוצה לציין שאשרף בריק עזר הרבה והיה פעיל מור משפחת ניובאוור.

ההנהלה התחלפה באוקטובר השנה ויש לנו נשיא חדש, פרופ' אורי סיון וחברי הנהלה חדשים. נתחיל בהצגת החברים.

**הנשיא פרופ' אורי סיון** – זהו פורום משמח ואני מברך את כל מי שהיה מעורב בנושא מההנהלה הקודמת ובעיקר את חוסאם שהוביל את הפרוייקט. ישבתי שנים במועצה מייעצת של מלגות מעו"ף וראיתי שם את מועמדי הטכניון אשר היו בולטים ביחס למועמדים אחרים וזה משמח. דלתי פתוחה לכולכם.

הגדל מספר חברי הסגל בני המיעוטים היא משימה חשובה. המגזר הזה נחשב להצלחה גדולה בעיני משפחה ניובאוור והם מערכים את מה שנעשה. אשמח לראות בפורום הזה גם נשים וגם אנשי סגל בפקולטות שפחות מיוצגות פה כרגע. יש נשים סטודנטיות בנות מיעוטים וצריך לחשוב איך לעודד את הנושא. אנחנו נמשיך לתמוך במאמץ הזה ככל יכולתנו. הרושם שלי הוא שזהו תהליך שמזין את עצמו – ככל שיש יותר חברי סגל בני מיעוטים, כך יגדל מספרם והקצב יעלה. בהסמכה האחוז הוא כמו האחוז של בני מיעוטים באוכלוסייה ונקוה להגיע לכך גם בקרב חברי סגל.

**פרופ' דן גבעולי** –ניובאוור בחרו לתת מלגות לתאר ראשון, לדוקטורנטים ולחברי סגל אבל לא למסטרנטים ולא לפוסט דוק. אנחנו מרגישים שצוואר בקבוק היה בתאר שני. אחוז הסטודנטים מתאר ראשון שממשיכים לשני יש פער גדול בין אוכלוסיות המיעוטים לכלל האוכלוסייה אבל בין תואר שני לד"ר אין פער כגדול.

אנו מתאמצים לעשות הסברה ולעודד סטודנטים להמשיך לתאר שני. השנה היו פירות מצוינים ויש גידול של כמעט 100% של מספר הדוקטורנטים שהתחילו השנה מול שנים קודמים – השנה התחילו 28 דוקטורנטים, שליש מהם במסלול ישיר לדוקטורט. חלק גדול מהם הגיעו דווקא מאוניברסיטאות אחרות בארץ. לא ראינו את זה עד היום. אני מייחס את זה לעבודתו של חוסאם.

יותר מ 50% מהדוקטורנטים הם נשים אבל הן לא חברות סגל. אנחנו מצפים שהגל יגיעו בעתיד הקרוב.

**נשיא** – היחס הלא חיובי בין מספר דוקטורנטיות וחברות סגל הוא בעיה כללית בחברה הערבית. אנחנו חושבים איך לפתור את זה. אולי צריך לעשות מאמץ ממוקד בפוסט דוקטורט.

**בצד ימין עם חולצה סגולה (לראות בצילומים)** – אני מאמין שצריך סבלנות בעניין הזה. לדוקטורנטיות קשה לנסוע לפוסט גם בגלל שהם לא רואות חברות סגל. הפוסט הראשונה שתחזור ותהיה חברת סגל תתן דוגמא לאחרות ואולי תמשוך אחרות לעשות כמותה.

**פרופ' חוסאם חאיק –** אני מועד לפרופ' דן גבעולי על מאמציו הנפלאים לתמוך בפרוייקט. כל שנה מתחילים 12-13 סטודנטים בני מיעוטים והשנה יש לנו 28 כמו שנאמר. היום מעודדים חברי סגל לצאת לפוסט דוקטורט. יש הרבה נשים שרוצות לנסוע. אני יכול להצביע כרגע על 6 נשים שרוצות ואין להן הזדמנות כי אין מלגות. ות"ת ומל"ג אומרים תביאו מלגה ואנחנו נסבסד אבל מלגות רוטשילד ופולברייט לא יכולים להיות מסובסדים. צריך מקור שלישי. השנה משפחת ניובאוור לא תמכה נקודתית בערביה.

אנחנו יכולים לעשות מה שעשו במכון וייצמן, להציע מלגות פוסט דוקטורט שיעשו חלק ממנו בארץ ויסעו לחו"ל רק באופן חלקי. זה תהליך מקובל. אם נעשה את זה לכל הנשיאם בטכניון, גם ערביות וגם יהודיות, זה יעזור.

**נשיא**  - יש חשיבות לעשות פוסט דוקטורט דוקא בחו"ל וקשה לשרוד אקדמית אם אתה לא נעשה חלק מהקהיליה המדעית.

**חוסאם –** המנחה יכול להיות מאוניברסיטה בחו"ל וה- host יהיה בארץ. הנטוורקינג יהיה חסר אבל זה יהיה יותר טוב מכלום. יש לי שתי דוקטורנטיות יהודיות שיכולות להיות חברות סגל נפלאות ולא יכולות לנסוע.

**מנל"א פרופ' שמעון מרום** – אני חושב שאפשר לחשוב על משהו במספרים קטנים ולנסות. נגלגל רעיונות וננסה להיות פרואקטיביים. אנחנו למעשה צריכים את הראשונה ואז זה יתן דחיפה לאחרות.

**מנכ"ל –** אני פונה ספציפית לקבוצת החברים בפורום שהם בטרום קביעות ושואל באיזה מכשולים נתקלתם או מה מאתגר אתכם.

**ליד חוסאם עם סודר כחול כהה (לראות בצילומים) –** קבלתי מלגה מות"ת ואמרו לי שקבלתי מלגת דוקטורט ולכן לא יכול לקבל מלגת פוסט דוקטורט. לא יצאתי לפוסט דוק בגלל זה אז. אחר כך שינו את הכללים אבל זו דוגמא לכך שאם אין מלגות לפוסט דוק אי אפשר להמשיך הלאה.

**סנק"מ –** נושא מלגות הפוסט דוק תמיד היה אצלינו על השולחן. די קשה לגייס לזה כסף ואנחנו ממשיכים להיות תלויים בגורמים חיצוניים.

**גבוה רזה עם חולצה תכלת בצד ימין (לבדוק בצילומים)**  - אני מרגיש שתהליך הקמת המעבדה וההצטיידות קצת ארוך. קבלתי הרבה אחרי הפוסט דוקטורט ולקח לי זמן להתפקס. תמיכת המנטור היתה טובה וחשובה. הרבה צעירים לא יודעים באמת מה זה אומר להיות חבר סגל. היום אני כבר מרגיש שאני עומד על הרגליים ויש לי vision.

**סנק"מ פרופ' אלון וולף** – תהליך הקמת מעבדה זו הדרך היחידה להפוך למוביל, זהו חלק מתהליך של להפוך לחבר סגל. ככל שתהיה יותר מעורב בבני ובהקמה של המעבדה, תהיה יותר עצמאי כחבר סגל.

**פרופ' יוסף ג'בארין –** אני בטוח שההנהלה החדשה תטפל בנושא שלנו כמו שטפלה ההנהלה היוצאת. הטכניון עושה עבודה נהדרת ומבורכת בנושא. 94% מהבוגרים שלנו בני מיעוטים עובדים מיד לאחר הלימודים וזה מעודד מבחינה חברתית כלכלית.

סגל מנהלי – הקורטוריון בקש תכנית מפורטת איך לקדם את נושא הגדלת מספר חברי הסגל המנהלים בני מיעוטים ולא נעשה משהו מסודר. יש תכנית ממשלתית כללית בנושא והיא מצויינת. משהו צריך לחלחל מההנהלה לדיקנים בנושא זה. אני מרגיש שיש תקרת זכוכית בנושא ויש לפרק אותתה. יש לעשות תכנית ברורה לשיפור המצב הזה.

נושא הנשים – הסוגיה הזו איננה תרבותית כי החברה הערבית עברה שינוי משמעותי בנושא זה בחמש השנים האחרונות. אני חושב שזה נטו עניין של מלגות.

**דיקן הפקולטה להנדסה אזרחית וסביבתית פרופ' שלמה בכור** – אני מעיד מקודמי בתפקיד שאצלנו בפקולטה הקריטריון הראשון והחשוב ביותר שמחפשים הוא מצויינות. יש לנו בפקולטה לא מעט סטודנטים ערבים בכל התארים.

**מספר 3 ממני בצד ימין פרופ' אשרף בריק**? – הקמתי מעבדה ב 6 חודשים אז אני יודע שזה אפשרי. יש לחשוב איך לוקחים עת המודל שלי ולהעתיק אותו עבור אחרים. אני מאמין שטיפוח ועידוד חשובים מאוד.

**משנה בכיר פרופ' עודד רבינוביץ** – אני חוזר על מה שאמרתי לא פעם. חלק גדול מהדרך לשבור את תקרת הזכוכית הוא מנהיגות. תלמידים שהגיעו לטכניון לאחר שרות צבאי נתקלו בנושא המנהיגות רבות בצבא והם מגיעים עם ניסיון. סטודנטים ערבים שלא עשו צבא מגיעים בלי נסיון כזה. לנו בפורום הזה יש תפקיד חשוב ללמד לקחת מנהיגות. אנחנו בעצמנו כשמגיעים לקביעות, זה נותן רושם ודוגמא לסטודנטים ויש חשיבות רבה לתפקידים המנהיגותיים שלקחנו. זה מהווה השפעה לסטודנטים שאנחנו רוצים לרדם.

**דיקן הפקולטה לכימיה פרופ' נעם אדיר** – אני תומך במה שחוסאם אמר לשלב פוסט דוקטורט בארץ ובחו"ל. חשוב שחלק מהסטודנטים ששלחנו לפוסט יחזרו אלינו לטכניון אבל גם חשוב שחלק ילכו לאוניברסיטאות אחרות בארץ וגם הפוך. זו תוספת טובה גם למדינת ישראל.

**נשיא**  - עלו פה נקודות חשובות ועמוקות. מה שעודד העלה, שאלת המנהיגות והנראות חשובה.

בנוגע לתקרת זכוכית אני חושב שלא נכון לוותר על קריטריון המצויינות כי בטווח הארוך זה יפעל נגדנו, רף המצויינות צריך להשאר גבוה.

אני מקוה שכולכם מרגישים נח לפנות להנהלה ודלתנו פתוחה עבורכם.

**רשימת המשתתפים במפגש**

|  |  |
| --- | --- |
| פרופ' אורי סיון | נשיא |
| פרופ' עודד רבינוביץ | משנה בכיר לנשיא |
| פרופ' בועז גולני | משנה לנשיא ומנכ"ל |
| פרופ' שמעון מרום | מנל"א |
| פרופ' אלון וולף | סנק"מ |
| פרפו' דן גבעולי | דיקן ביה"ס לתארים מתקדמים |
| פרופ"מ איוב נבייה | הפקולטה לביולוגיה |
| פרופ"מ ראמז דניאל | הפקולטה להנדסה ביו-רפואית |
| ד"ר פיראס מוואסי | הפקולטה להנדסה ביו-רפואית |
| פרופ' נועם אדיר | דיקן הפקולטה לכימיה |
| פרופ' אשרף בריק | הפקולטה לכימיה |
| פרופ"מ יוסוף ג'אברין | הפקולטה לארכיטקטורה ובינוי ערים |
| פרופ' חוסאם חאיק | הפקולטה להנדסה כימית |
| ד"ר פאדי קיזל | הפקולטה להנדסה אזרחית וסביבתית |
| פרופ"מ ג'אק חדאד | הפקולטה להנדסה אזרחית וסביבתית |
| פרופ' ירון פז | סגן דיקן הנדסה כימית |
| פרופ' מחמוד ג'ברין | הפקולטה להנדסה אזרחית וסביבתית |
| פרופ' שאדי פרח | הפקולטה להנדסה כימית |
| פרופ' שלמה בכור | דיקן הפקולטה להנדסה אזרחית וסביבתית |